# PROTOKOL HODNOCENÍ DIPLOMOVÉ PRÁCE

### POSUDEK VEDOUCÍHO

JMÉNO STUDENTA: Klára Zajíčková

NÁZEV PRÁCE:Římská říše jako mezinárodní systém: proměny a fungování systému v období císařství a jeho následný pád

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autorka si za cieľ svojej práce stanovila analyzovať fungovanie a vývoj rímskej ríše ako medzinárodného systému sui generis z pohľadu interného i externého. Cieľ sa jej podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Autorka si zvolila neobvyklú, z hľadiska teórie medzinárodných systémov mimoriadne zaujímavú a uchopením odvážnu tému. Pre jej spracovanie si zvolila kombináciu syntetickej teórie medzinárodných systémov Barryho Buzana a Richarda Littlea a teórie impérií, tak ako s ňou pracovali Alexander Motyl a Michael W. Doyle. Vyššie zmienená formulácia cieľa a analytickej ambície v kombinácii s týmto konceptuálnym rámcom zacieľuje predložený text smerom k neobvykle inovatívnym úvahám, ktoré idú ruka v ruke s testovaním limitov využitých prístupov pri vysvetľovaní signifikantných javov medzinárodnej politiky. Autorke sa s touto na diplomovú prácu náročnou výzvou podarilo vysporiadať elegantne a vytvoriť konzistentný, bohatý a kreatívny text. Výhrady možno vzniesť k tomu, že autorka v rámci teoretickej diskusie konceptu hegemónie pracuje len s obmedzeným spektrom zdrojov, ktoré neumožňujú tento koncept rozvinúť v plnej sile – vhodné by bolo do diskusie integrovať súčasné neo-gramsciánske prístupy, ktoré sú skvele integrovateľné s vecami, o ktorých autorka neskôr v práci hovorí, a epistemologicky dobre kompatibilné s jej vymedzeným analytickým aparátom. Prístup, ktorý si autorka zvolila, zároveň poskytuje hneď tri zdroje vysvetlenia, ktoré nie sú plne rozvinuté a zatlačené do úzadia sledom historizujúcich, hoci vecne správnych naratív. Hlbšie a explicitnejšie sústredenie (najmä) na proces a interakčnú kapacitu by umožnilo vymaniť sa z pasce kronikárstva a rozvinúť medzinárodno-systémovú makroanalýzu na kvalitatívne vyššej úrovni.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Formálna úprava textu je v poriadku, preklepy a chyby sa v práci objavujú v malej miere. Jazyk autorky je plynulý, vyspelý a dobre čitateľný, práca je prehľadne štruktúrovaná. Spektrum zdrojov je na túto tému a žáner diplomovej práce postačujúce (hoci by si teoretická diskusia zaslúžia obohatenie o zmienené súčasnejšie rozpracovania konceptu hegemónie).

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

souhrnný komentář k práci

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Navrhujem, aby autorka s komisiou hlbšie prediskutovala faktory, ktoré východnej časti impéria umožnili tak dlhý život v porovnaní so západnou, a to s dôrazom na faktory geografické, vojenské a ekonomické.

1. **NAVRHOVANÁ ZNÁMKA**

Navrhujem prácu hodnotiť ako výbornú.

DATUM: 8. května 2015 PODPIS: